**DĖL ROKIŠKIO TURIZMO INFORMACIJOS CENTRO REORGANIZAVIMO**

2023 m. lapkričio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 ir 2.103 straipsniais, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 1, 4 punktais, 4 dalimi, 14 straipsniu, Rokiškio rajono savivaldybės tarybos 2023 m. rugsėjo 28 d. sprendimu Nr. TS-282 „Dėl sutikimo reorganizuoti Rokiškio turizmo informacijos centrą, prijungiant jį prie Rokiškio krašto muziejaus“, atsižvelgdama į Rokiškio rajono savivaldybės mero 2023 m. lapkričio 7 d. potvarkį Nr. MV-456 „Dėl teikimo patvirtinti Rokiškio krašto muziejaus nuostatus ir struktūrą“, Rokiškio rajono savivaldybės taryba n u s p r e n d ž i a:

1. Reorganizuoti 2023 m. gruodžio 31 d. biudžetinę įstaigą Rokiškio turizmo informacijos centrą, prijungiant jį prie Rokiškio krašto muziejaus, kuris, kaip juridinis asmuo, po reorganizavimo tęs veiklą. Rokiškio turizmo informacijos centras, kaip juridinis asmuo, po reorganizavimo baigs veiklą.

2. Patvirtinti Rokiškio turizmo informacijos centro reorganizavimo, prijungiant jį prie Rokiškio krašto muziejaus, sąlygų aprašą (pridedama).

3. Patvirtinti Rokiškio krašto muziejaus nuostatus (pridedama).

4. Įpareigoti Rokiškio turizmo informacijos centro direktorių iki 2023 m. gruodžio 29 d. išregistruoti Rokiškio turizmo informacijos centrą iš Juridinių asmenų registro ir atlikti visus su tuo susijusius veiksmus teisės aktų nustatyta tvarka.

5. Įgalioti Rokiškio krašto muziejaus direktorių pasirašyti patvirtintus nuostatus ir įpareigoti juos įregistruoti Juridinių asmenų registre.

6. Įpareigoti Rokiškio turizmo informacijos centro ir Rokiškio krašto muziejaus direktorius įstatymų nustatyta tvarka atlikti visus su Rokiškio turizmo informacijos centro reorganizavimu susijusius veiksmus iki 2023 m. gruodžio 31 d.

7. Pavesti Rokiškio rajono savivaldybės merui ir administracijos direktoriui įstatymų nustatyta tvarka atlikti visus su Rokiškio turizmo informacijos centro reorganizavimu susijusius veiksmus iki 2023 m. gruodžio 31 d.

8. Nustatyti, kad šis sprendimas įsigalioja 2023 m. gruodžio 11 d.

9. Pripažinti netekusiais galios nuo šio sprendimo 3 punkte nurodytų Rokiškio krašto muziejaus nuostatų įregistravimo Juridinių asmenų registre datos:

9.1. Rokiškio rajono savivaldybės tarybos 2004 m. vasario 27 d. sprendimą Nr. 31 „Dėl turizmo informacijos centro steigimo ir Rokiškio krašto muziejaus statuto patvirtinimo“;

9.2. Rokiškio rajono savivaldybės tarybos 2009 m. sausio 30 d. sprendimą Nr. TS-1.14 „Dėl viešosios įstaigos Rokiškio turizmo informacijos centro steigimo“;

9.3. Rokiškio rajono savivaldybės tarybos 2013 m. lapkričio 29 d. sprendimą Nr. TS-15.237 „Dėl viešosios įstaigos Rokiškio turizmo informacijos centro pertvarkymo į biudžetinę įstaigą Rokiškio turizmo ir tradicinių amatų informacijos ir koordinavimo centras“ su pakeitimais ir papildymais;

9.4. Rokiškio rajono savivaldybės tarybos 2020 m. birželio 26 d. sprendimą Nr. TS-163 „Dėl Rokiškio turizmo ir tradicinių amatų informacijos ir koordinavimo centro teikiamų mokamų paslaugų sąrašo ir įkainių patvirtinimo“;

9.5. Rokiškio rajono savivaldybės tarybos 2021 m. kovo 26 d. sprendimą Nr. TS-48 „Dėl Rokiškio turizmo ir tradicinių amatų informacijos ir koordinavimo centro pavadinimo pakeitimo ir Rokiškio turizmo ir amatų informacijos centro nuostatų patvirtinimo“;

9.6. Rokiškio rajono savivaldybės tarybos 2021 m. gegužės 28 d. sprendimą TS-126 „Dėl Rokiškio turizmo ir amatų informacijos centro teikiamų mokamų paslaugų sąrašo ir įkainių patvirtinimo“;

9.7. Rokiškio rajono savivaldybės tarybos 2021 m. rugsėjo 24 d. sprendimą Nr. TS-177 „Dėl sutikimo pertvarkyti biudžetinę įstaigą Rokiškio turizmo ir amatų informacijos centrą į viešąją įstaigą Rokiškio turizmo ir verslo informacijos centrą“

9.8. Rokiškio rajono savivaldybės tarybos 2023 m. gegužės 25 d. sprendimą Nr. TS-183 „Dėl Rokiškio krašto muziejaus nuostatų patvirtinimo“;

9.9. Rokiškio rajono savivaldybės tarybos 2023 m. birželio 29 d. sprendimą Nr. TS-218 „Dėl viešosios įstaigos Rokiškio turizmo ir verslo informacijos centro pertvarkymo į biudžetinę įstaigą Rokiškio turizmo informacijos centrą“.

Savivaldybės meras Ramūnas Godeliauskas

Irena Matelienė

**SPRENDIMO PROJEKTO**

**DĖL ROKIŠKIO TURIZMO INFORMACIJOS CENTRO REORGANIZAVIMO**

**AIŠKINAMASIS RAŠTAS**

*2023-11-30*

Projekto rengėjas – Komunikacijos ir kultūros skyriaus vedėja Irena Matelienė.

Pranešėjas komitetų ir Tarybos posėdžiuose – Komunikacijos ir kultūros skyriaus vedėja Irena Matelienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Sprendimo projekto tikslas ir uždaviniai – atlikti visus su Rokiškio turizmo informacijos centro reorganizavimu susijusius veiksmus; neaktualius teisės aktus paskelbti netekusiais galios. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Sprendimo projektu siūloma priimti sprendimą reorganizuoti Rokiškio turizmo informacijos centrą prijungiant jį prie Rokiškio krašto muziejaus; patvirtinti reikalingus dokumentus: reorganizavimo sąlygų aprašą, po reorganizacijos veiksiančios įstaigos nuostatus; nustatyti, kad Rokiškio rajono savivaldybės tarybos 2023 m. gegužės 25 d. sprendimo Nr. TS-183 „Dėl Rokiškio krašto muziejaus nuostatų patvirtinimo“ 1 punktu patvirtinti Rokiškio krašto muziejaus nuostatai netenka galios po naujų nuostatų įregistravimo; įpareigoti įstaigų direktorius registruoti įstaigų teisinės būklės pasikeitimo dokumentus Juridinių asmenų registre ir atlikti kitas būtinas procedūras.  |
| 3. | Laukiami rezultatai | Po reorganizavimo veiksianti įstaiga, Rokiškio krašto muziejus, per savo struktūrinį padalinį įgyvendins Lietuvos Respublikos turizmo įstatymo 30 straipsnio 2 punkte numatytas turizmo informacijos centrų funkcijas nuo 2024 m. sausio 1 d. Reorganizacija leis kryptingai siekti Rokiškio rajono savivaldybė strateginio plėtros plano iki 2030 m. vizijos, tikslų ir uždavinių, numatytų kultūros ir turizmo plėtros srityje. Sprendimu panaikinami nebeaktualūs teisės aktai: 9.1. Rokiškio rajono savivaldybės tarybos 2023 m. gegužės 25 d. sprendimas Nr. TS-183 „Dėl Rokiškio krašto muziejaus nuostatų patvirtinimo“; Rokiškio rajono savivaldybės tarybos 2023 m. birželio 29 d. sprendimas Nr. TS-218 „Dėl viešosios įstaigos Rokiškio turizmo ir verslo informacijos centro pertvarkymo į biudžetinę įstaigą Rokiškio turizmo informacijos centrą“. |
| 4.  | Lėšų poreikis ir šaltiniai | Rokiškio turizmo informacijos centro išregistravimo mokesčiai (8,92 Eur) bus apmokėti iš šios įstaigos lėšų; Rokiškio krašto muziejaus nuostatų įregistravimo mokesčiai (24,44 Eur) bus apmokėti iš šios įstaigos lėšų.  |
| 5.  | Antikorupcinis sprendimo projekto vertinimas | Nėra |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Rokiškio rajono savivaldybės tarybos 2023 m. rugsėjo 28 d. sprendimas Nr. TS-271 „Dėl sutikimo reorganizuoti Rokiškio turizmo informacijos centrą, prijungiant jį prie Rokiškio krašto muziejaus“.Rokiškio rajono savivaldybės mero 2023 m. lapkričio 7 d. potvarkis Nr. MV-456 „Dėl teikimo patvirtinti Rokiškio krašto muziejaus nuostatus ir struktūrą“.Su po reorganizacijos veiksiančios įstaigos nuostatų projektu iki reorganizacijos pabaigos supažindinti Rokiškio turizmo informacijos centro darbuotojai, Rokiškio krašto muziejaus taryba ir darbuotojų atstovai, Rokiškio rajono savivaldybės kultūros ir turizmo taryba. |
| 7. | Sprendimo projekto lyginamasis variantas  | Nėra |